b"\n_START_ARTICLE_\nJohn Bainbridge\n_START_SECTION_\nVida\n_START_PARAGRAPH_\nBainbridge va n\xc3\xa9ixer a Ashby-de-la-Zouch (Leicestershire), fill de Robert i Anne (nascuda Everard) Bainbridge. Va assistir a la Free Grammar School del seu poble nadiu i despr\xc3\xa9s va estudiar al Emmanuel College, Cambridge, on es va graduar el 1614._NEWLINE_Va retornar a Ashby on va practicar la Medicina durant quatre anys, va dirigir una escola i va estudiar astronomia pel seu compte. Despr\xc3\xa9s es va traslladar a Londres, on va ser adm\xc3\xa8s al col\xc2\xb7legi de metges el 6  de novembre de 1618,  i va comen\xc3\xa7ar a ser conegut per una publicaci\xc3\xb3 referent al cometa de 1618 i va formar part del cercle de Gresham._NEWLINE_Sir Henry Savile (1549\xe2\x80\x931622) el va nomenar el 1620 per ocupar la c\xc3\xa0tedra Savilian chair of astronomy recien fundada per ell a la  Universitat d'Oxford; Bainbridge es va incorporar al Merton College, Oxford._NEWLINE_Va morir a Oxford el 3 de novembre de 1643. Va ser amic de Christopher Heydon, escriptor sobre astrologia, i de John Greaves, el seu successor a la Savilian chair.\n_START_SECTION_\nObra\n_START_PARAGRAPH_\nVa escriure An Astronomical Description of the late Comet (1619); Canicularia (1648); i va traduir De Sphaera de Procle i De Planetarum Hypothesibus de Ptolemeu (1620). Existeixen algunes obres manuscrites seves a la biblioteca del Trinity College de Dubl\xc3\xadn."